ועדת החוקה, חוק ומשפט, כנסת 17, פרוטוקול מספר 57, 2006-10-23 11:30

מנחם בן-ששון: אנחנו מתבקשים על ידי שר המשפטים להגדיר את עבירת השמן המשומש ולעשות מהלך של ברירת משפט, כלומר שלגבי אדם שאיננו משלם את הקנס המוטל עליו יתחיל מהלך של גבייה.

מנחם בן-ששון: יש לכם בתיאור מה המחירים, מה התשלומים ליחיד ולתאגיד.

מנחם בן-ששון: ראיתם את ההבדל בין כמות שהיא עד 20 ליטר לכמות מ20 ליטר.

מנחם בן-ששון: עד 20 ליטר יש הגדרה מסוג אחד, ומ20 ליטר זה המוכר או המשתמש בשמן.

מנחם בן-ששון: אלו שתי הדרגות או הנפחים של השמן.

נטע דרורי: יש לנו מערך שפועל על פי צווים.

נטע דרורי: הכל בתיאום עם משרד המשפטים.

נטע דרורי: הצו העיקרי שנאכף הוא צו לפי חוק שמירת הניקיון.

נטע דרורי: יש מספר צווים יותר ספציפיים למגזרים מסוימים.

נטע דרורי: הצו הזה הוא אחד הדברים שחשבנו שנכון להוסיף.

נטע דרורי: השיקולים שמנחים אותנו בדברים האלה אלו עבירות שהן קלות להוכחה, ועבירות שמבחינת היקפן לא מצדיקות בדרך כלל פתיחה של תיק חקירה פלילי והגשת כתב אישום.

נטע דרורי: קבענו את הקנסות מתוך התחשבות באי היעילות של האכיפה ובעובדה שמדובר בדברים שיש להם משמעות כלכלית.

נטע דרורי: קיבלנו הערות טכניות לנוסח מעורכת דין רוזן.

נטע דרורי: אנחנו מקבלים את כולן.

אפרת רוזן: בפרט הרביעי בצו סדר הדין הפלילי (עבירות קנס – שמן משומש) רצינו להוסיף את המילה "כנדרש".

אפרת רוזן: בפרט 7 ו8 אנחנו מבהירים שפרט 7 מתייחס לתקנה 4(1) ופרט 8 מתייחס לתקנה 4(2).

אפרת רוזן: בפרט 11 אנחנו מבהירים שזה אי החזקה ושמירה של מסמכים כנדרש.

יצחק לוי: איזה מסמכים?

אפרת רוזן: מדובר פה על הפיכה של התקנות עצמן לעבירות.

ענת אסיף: זה רק מפנה לתקנות.

מנחם בן-ששון: מי בעד צו סדר הדין הפלילי (עבירות קנס – שמש משומש), התשס"ו-2006?

מנחם בן-ששון: ה צ ב ע ה בעד – פה אחד אושר

יצחק לוי: הקנסות הם קנסות חדשים?

נטע דרור: העבירות הן עבירות קיימות בתקנות משנת 1993.

נטע דרור: ההסדר של עבירות קנס והפרוצדורה של ברירת משפט זה דבר חדש.

אפרת רוזן: הסכום של הקנסות עומד על כמעט 13 אלף שקל או חצי שנת מאסר.

יצחק לוי: בגלל ההליך אדם מקבל הנחה של 90%?

ענת אסיף: כן, כי זה כמו שנותנים דוח.

ענת אסיף: עדיין יש סמכות להחליט שהולכים למסלול הפלילי הרגיל לפי הקנסות הגבוהים.

ענת אסיף: זו סמכות של תובע להחליט.

מנחם בן-ששון: יש לך את אותו דבר במערכת התנועה.

נטע דרור: הקנסות המקסימאליים שניתן לקבוע בפרוצדורה הזאת של ברירות משפט זה 1290.

נטע דרור: זה 10% מ12 אלף 900.

נטע דרור: מכיוון שיש צורך בדיפרנציציה בין סוגים שונים של עבירות בין יחיד לתאגיד מבחינת החומרה, אז ניצלנו בחלק מהמקרים החמורים ביותר כמעט את מלוא ה10% ממה שניתן, בחלק מהמקרים קצת פחות.

יצחק לוי: הפערים בסכומים לא מתואמים.

יצחק לוי: איך עשו את זה?

מנחם בן-ששון: בפחות מסכום מסוים לא כדאי להתחיל את המהלך, לכן קבעו אותו כ-600 בתחתית.

יצחק לוי: ביחיד הייתי עושה 800 ל1200, כדי שיהיה פער מסוים.

יצחק לוי: צריך להיות היגיון בטבלה.

מנחם בן-ששון: מה שחשוב זה שתהיה מדתיות וסבירות.

יצחק לוי: אפשר להסתכל על זה לאו דווקא היחיד מול התאגיד, אלא לגבי היחיד יש שתי דרגות ענישה – 600 ו900, לגבי תאגיד – 1000 ו1200.

יצחק לוי: זה לא אומר בהכרח שההפרש צריך להישאר קבוע.

יצחק לוי: אם אתה אומר שהפער צריך להיות 40%, אז תשמור פער של 40% בין היחיד לתאגיד.

יצחק לוי: יכול להיות שהפער צריך להיות 50%.

מנחם בן-ששון: יכול להיות שלא צריך להיות פער כזה, אלא צריך להיות בהתאמה לסוג מסוים של עבירות משום שהיחיד מזלזל.

יצחק לוי: עשו את זה בהתאמה.

נטע דרור: אנחנו יכולים לקחת את זה לתשומת ליבנו לצווים הבאים.

מיכאל איתן: אני רוצה לדעת מתי בפעם האחרונה מישהו קיבל רפורט על הסעיפים האלה.

נטע דרור: הוא לא יכול היה כי זה חדש.

אפרת רוזן: השאלה אם אתם מסכימים שהפער יהיה אותו דבר.

אפרת רוזן: המשמעות היא שזה יהיה 1000 ו700 שקל.

יצחק לוי: אני מציע - כיוון שזה עבירות חדשות - שזה יהיה 800 במקום 900.

מנחם בן-ששון: האם אתם מוכנים?

נטע דרור: אנחנו מוכנים שבמקום 900 יהיה 800.

מנחם בן-ששון: מי בעד אישור הצעת צו ברירת משפט – שמן משומש?

מנחם בן-ששון: ה צ ב ע ה בעד - פה אחד אושר